De notat ca la lansarea din 2008 a LSRS au participat si sustinut discursuri Dan Voiculescu, Sebastian Ghita, Mihai Gadea si Ecaterina Andronesc u.Sebastian Burduja a avut joi dimineata o intalnire cu premierul Dacian Ciolos, potrivit programului oficial al Guvernului. Dan Suciu, purtatorul de cuvant al Executivului, a declarat pentru HotNews.ro ca la intalnire "nu s-a discutat absolut nimic legat de politica, ci despre tinerii care vor sa revina in Romania si sa lucreze in administratie".El a declarat ca partidul PACT va fi o entitate diferita de Fundatia Caesar si de Liga Studentilor Romani din Strainatate (LSRS), iar ca membrii din conducerea acestora nu se vor regasi in conducerea PACT, care se va alege dupa inregistrarea partidului.Contactat in urma cu cateva saptamani de HotNews.ro si intrebat daca va candida la primaria Capitalei, Burduja a raspuns ca nu si-a anuntat intentia si nu poate confirma."Constientizand situatia in care a ajuns Romania, aflata intr-o continua criza multipla - economica, politica si sociala - intr-un context global complex si riscant,Remarcand ca actuala clasa politica nu isi urmareste decat propriile interese si este capabila sa gandeasca si sa puna in aplicare un program credibil si eficient de dezvoltare economica si de reforma reala a institutiilor publice,Luand drept exemplu eforturile generatiilor din trecut, care au luptat pentru unitate, dreptate si libertate,Cunoscand potentialul tarii noastre, bazat pe resurse umane si naturale remarcabile,Stiind ca partenerii nostri strategici din structurile europene si euroatlantice au nevoie de un aliat puternic si de incredere intr-o regiune de importanta majora,Fiind convinsi ca este de datoria tuturor cetatenilor sa ia atitudine si sa se implice activ pentru schimbarea pozitiva a RomanieiSi avand convingerea ca cei care isi pastreaza speranta intr-un viitor mai bun pentru Romania ne vor sprijini in demersul nostru,Ne unim fortele in Platforma Actiunea Civica a Tinerilor (PACT)Si, pe baza a patru principii esentiale -Profesionalism, Actiune, Comuntiate si Transparenta -Ne angajam sa redam Romania cetatenilor ei pentru a construi impreunaO tara democratica, dezvoltata si demna."La evenimentul de lansare de duminica ar urma sa participe circa 400 de persoane, inclusiv persoane publice, insa nu membri ai altor partide, potrivit lui Iliescu.In urma cu an, pe 4 februarie 2015, Ministrul de Externe de atunci Bogdan Aurescu a semnat doua documente prin care este consolidata cooperarea dintre Ministerul Afacerilor Externe si doua dintre cele mai active organizatii de tineri cu filiale peste hotare, Liga Studentilor Romani din Strainatate (LSRS) si Fundatia CAESAR (Centrul pentru Acces la Expertiza Studentilor si Absolventilor Romani), dupa cum anunta un comunicat de de presa al MAE Protocolul de colaborare dintre Ministerul Afacerilor Externe si Liga Studentilor Romani din Strainatate (LSRS), respectiv Protocolul dintre Ministerul Afacerilor Externe si Fundatia CAESAR reprezinta concretizarea propunerii facute de ministrul Bogdan Aurescu in cadrul editiei din acel an a Galei Studentilor Romani din Strainatate (8 ianuarie 2015)."Facem astazi un pas important in aplicarea strategiei Ministerului Afacerilor Externe de punere in valoare, in activitatea noastra diplomatica, a potentialului si energiei tinerilor romani de prestigiu din strainatate, de atragere a lor spre o cariera diplomatica - daca o doresc -, de implicare a lor in proiecte comune, intr-un efort comun care are ca scop final modernizarea Romaniei", a subliniat ministrul afacerilor externe.Printre membrii inscrisi in aceasta fundatie se numara, pe langa Bogdan Aurescu, si Mark Gitentstein (fostul ambasador SUA) sau Raed Arafat.In prezent, Fundatia Caesar desfasoara un proiect intitulat Initiativa74 (i74) care isi propune sa stranga peste 100.000 de semnaturi in cel putin 11 judete, cu cate minim 5.000 de semnatari, pentru a putea depune o initiativa legislativa de schimbare a Legii statutului deputatilor si a Legii nr. 115/1999 privind responsabilitatea ministeriala. Vezi aici detalii Burduja, in varsta de 30 de ani, s-a intors in acest an in Romania dupa 12 ani petrecuti in strainatate. Din 2012 a lucrat ca expert la Banca Mondiala. A studiat la universitati de prestigiu precum Stanford si Harvard. Sebastian Burduja a spus intr-un interviu ca si-a facut studiile in SUA cu ajutorul financiar al familiei ( sursa ).Pe 15 septembrie 2015, Burduja a participat la Palatul Cotroceni la Conferinta "SMART DIASPORA 2020+: Cum valorificam potentialul strategic al diasporei romanesti" unde a sustinut un discurs si presedintele Klaus Iohannis. Vezi aici video cu discursurile Intr-un interviu publicat de Viitorulromaniei.ro , Burduja afirma ca vrea sa se intoarca in tara petnru ca "suntem condamnati ca in urmatorii zece ani sa avem o tara ca afara. Daca nu vom reusi sa schimbam lucrurile in urmatorii zece ani, nu stiu daca vom mai avea ocazia sa o facem vreodata."Citeste aici profilul pe care si-l face Burduja pe site-ul sau Sebastian Burduja este fiul lui Marinel Burduja, unul dintre cei mai cunoscuti bancheri roman, fost vicepresedinte la Bancorex. Marinel Burduja a fost ani buni de zile prim-vicepresedinte al Raiffeisen Bank , de unde a demisionat in 2012. Dupa cateva luni, a reaparut in peisajul bancar ca director general al bancii lui Dorinel Umbrarescu - Banca Romana de Credite si Investitii (BRCI). La Umbrarescu a stat circa doi ani, dupa care a demisionat din motive personale. In toamna lui 2015, Burduja revine pe piata serviciilor financiare printr-o asociere intr-o IFN cu fostul ministru al Sanatatii, Ioan Bazac, importatorul masinilor Ferrari in tara noastra. Burduja este presedintele boardului FRFS - Forza Rossa Financial Services IFN - unde Bazac este principalul actionar. Detine si o licenta de somelier, avand o colectie de circa 9000 de vinuri rare.LSRS s-a lansat in urma cu 8 ani, iar in prezent, potrivit lui Burduja, numara peste 5000 de membri. La evenimentul de lansare al LSRS din 8 ianuarie 2009 au luat parte, printre altii, Mihai Gadea, Ecaterina Andronescu, Dan Voiculescu si Sebastian Ghita, precum si Marinel Burduja.In 2011, LSRS a fost contestata de un grup de studenti romani din strainatate pentru "opinii bigote, impregnate de nationalism". In aceeasi perioada, LSRS a organizat, la Institutul Bancar Roman, evenimentul Forumul Romania Juna, cu sprijinul BNR. HotNews.ro a realizat, in august 2011, un reportaj de la Manastirea Putna , unde LSRS si-a prezentat principalele idei pentru dezvoltarea Romaniei pe urmatorii 30 de ani.Printre membrii LSRS se numara si Daniel Farmache (fiul lui Stere Farmache, fost preşedinte la BVB şi Alpha Bank), Dragos Preda (fiul lui Dumitru Preda, Director al Direcției Originarii din România din MAE).Unul dintre sponsorii unor evenimente organizate de LSRS este grupul rus de firme VIMETCO-ALRO, controlat de miliardarul rus Vitali Matsitski, cel care controleaza si alte afaceri din energie in Romania."Apreciem interesul manifestat de Hotnews față de Platforma Actiunea Civica a Tinerilor (PACT) și, în același timp, față de persoanele care se vor înscrie sau nu în această mișcare. Așa cum am menționat în invitația transmisă astăzi echipei dumneavoastră, vă așteptăm cu drag duminică la lansarea acestui proiect și la evenimentele din perioada următoare. Facem un apel public să asistați la aceste acțiuni și să relatați opiniei publice într-un mod obiectiv și profesionist despre cine suntem și ce ne propunem. Regretăm faptul că încă înainte de momentul lansării oficiale au fost publicate informații care induc în eroare opinia publică, fără a prezenta o imagine obiectivă și completă asupra demersului nostru, cu atât mai mult cu cât am păstrat de la bun început un canal de comunicare mereu deschis cu echipa Hotnews, într-o relație bazată pe respect reciproc.Așa cum observa colegul dumneavoastră de redacție Dan Tapalaga într-un articol mai vechi , este foarte ușor să încerci să compromiți pe cineva prin simpla alăturare a unor nume într-o știre la o oră de maximă audiență. Știm că numele amintite de dumnevoastră în articol au devenit extrem de uzitate pe scena publică din România, însă demersul nostru este independent de orice fel de activitate a acestora. La 26 de ani de la Revoluție, credem că este momentul să depășim acest scepticism cronic și teoriile conspirației, și să ne bazăm pe fapte, nu pe vorbe și speculații. Mai multe argumente pentru care o astfel de abordare este profund nedreaptă și dăunătoare puteți regăsi, spre exemplu, în acest articol Vă respectăm meseria de jurnaliști şi intenția de a conecta diverse evenimente, însă observăm s-a croit în articolul publicat pe platforma Hotnews o poveste trunchiată cu privire la demersul nostru. PACT este o platformă a cetățenilor, fără nicio afiliere la grupuri de interese, oameni politici, guvernanți sau companii.Articolul dumneavoastră amintește de un eveniment care a avut loc acum șapte ani de zile, eveniment public la care au luat parte o serie de persoane în calitate de reprezentanţi ai instituţiilor statului român. De asemenea, PACT este un demers strict separat de Fundația CAESAR și Liga Studenților Români din Străinătate, acestea fiind organizații civice, independente și echidistante, și cărora vă rugăm să le respectați activitatea, voluntarii și membrii. Conducerile executive ale celor două organizaţii apar pe site-urile acestora, așa cum apar și sponsorii, din multiple zone geografice.Totodată, refuzăm să credem că mult după căderea comunsimului, într-o țară europeană, încă mai vorbim despre oameni cu „origini nesănătoase”, de care sistemul se teme și de care vrea să scape. Vă solicităm public să fim tratați cu profesionalism și corectitudine. Timp de 26 de ani, în România s-a vorbit mai mereu despre indivizi și prea puțin despre proiecte de dezvoltare. E timpul unei noi paradigme în viața publică românească: o paradigmă fundamentată pe substanță și dialog, pe prezumpția de bună credință și condamnarea manipulărilor construite pe teorii conspiraționiste, și pe un Pact real între cetățeni și reprezentații lor.Veți avea șansa duminică și în perioada următoare să cunoașteți oamenii noi care vor să se implice în arena publică din România și să contribuie la conturarea și punerea în practică a unor soluții concrete la problemele cetățenilor. În viziunea noastră, acești oameni ar putea fi încurajați și aplaudați pentru curajul implicării asumate, sau măcar ar merita să li se acorde șansa de a se prezenta opiniei publice.În final, remarcăm cu părere de rău că la momentul lansării acestui drept la replică nu fusese aprobat niciunul dintre comentariile care exprimă o opinie diferită față de versiunea prezentată în articol. De asemenea, observăm că s-a produs o schimbare ulterioară a titlului, cu accentuarea unor elemente de atac la persoană. Sperăm că sunt doar devieri accidentale de la standardul ridicat de jurnalism cu care Hotnews și-a obișnuit cititorii."